nb da da da da da da da da da
Nu kan man søge penge hos LB Fonden LB Foreningen
LB Fonden har netop åbnet for ansøgninger. Der 1 million kroner til uddeling til projekter, der er med til at sætte fokus på FN’s Verdensmål.
LB Fonden har besluttet, at man i 2018 vil lægge vægt på at støtte projekter, der er med til at udbrede Verdensmålene; 3 - sundhed og trivsel, 4 - kvalitetsuddannelse, 10 - mindre ulighed og 13 - klimaindsats gennem pædagogik og læring.
Med uddelingen og temaet ønsker LB Fonden at understøtte verdensmålene i Danmark og gøre dem til hverdags mål – verdensmålene er nemlig mine, dine og vores. Du kan læse mere om verdensmålene HER.
Der er ansøgningsfrist den 15. september.
Fonden modtager som regel omkring 100 ansøgninger, heriblandt udvælges 5-10 projekter, der tildeles alt fra 5000 til 500.000 kroner.
LB Fonden til Almenvelgørende Formål har gennem de sidste 20 år uddelt penge til kulturelle, uddannelsesmæssige og forskningsmæssige formål til gavn for undervisningsområdet.
Læs mere på https://www.lbforeningen.dk/lb-fonden og se, hvordan man kan få del i midlerne.